《忆北府弟妹》
唐代·殷济

骨肉东西各一方，弟兄南北断肝肠。离情祇向天边碎，壮志还随行处伤。

不料此心分两国，谁知翻属二君王。艰难少有安中土，经乱多从胡虏乡。

独羡春秋连影雁，每思羽翼并成行。题诗泣尽东流水，欲话无人问短长。

作者简介：代宗、德宗时人。曾入北庭节度使幕府。北庭陷蕃前后，被吐蕃所俘。敦煌遗书伯三八一二收其诗14首，多为陷蕃前后作，诗意伤感凄凉。事迹据其诗推知。《全唐诗续拾》据之收入。